मंदिर में लाउडस्पीकर बजाने को लेकर मारपीट, विशेष समुदाय के तीन लोग गिरफ्तार
उत्तर प्रदेश स्थित गौतमबुद्ध नगर जिले के एक मंदिर में लाउडस्पीकर बजाने को लेकर बुधवार को एक विशेष समुदाय के चार लोगों द्वारा एक व्यक्ति के साथ मारपीट करने के मामले में पुलिस ने तीन लोगों को गिरफ्तार किया है।
नोएडा: उत्तर प्रदेश स्थित गौतमबुद्ध नगर जिले के एक मंदिर में लाउडस्पीकर बजाने को लेकर बुधवार को एक विशेष समुदाय के चार लोगों द्वारा एक व्यक्ति के साथ मारपीट करने के मामले में पुलिस ने तीन लोगों को गिरफ्तार किया है। अपर पुलिस उपायुक्त (जोन तृतीय) विशाल पांडे ने बताया कि थाना दनकौर क्षेत्र के अच्छेजा गांव में स्थित मंदिर में स्वराज सिंह नामक व्यक्ति पूजा-पाठ करते हैं। पांडे ने बताया कि सिंह के मुताबिक बुधवार को गांव के ही रहने वाले अफजाल, गुलजार ,शराफ सहित चार लोगों ने उनके साथ मारपीट की। उन्होंने बताया कि स्वराज सिंह ने आरोप लगाया है, कि मंदिर में लाउडस्पीकर बजाने को लेकर चारों ने उनके साथ मारपीट की है। उन्होंने बताया कि घटना की रिपोर्ट दर्ज कर मामले की जांच कर रही थाना दनकौर पुलिस में बुधवार रात को अभियुक्त गुलजार, अफजाल तथा शराफत को गिरफ्तार कर लिया है।युवक-युवती का मुंह काला कर गांव में घुमाया, 12 लोग हिरासत मेंकुशीनगर जिले के हाटा क्षेत्र में एक कथित प्रेमी युगल का मुंह काला करके जूते-चप्पलों की माला पहनाकर गांव में घुमाने का वीडियो वायरल हुआ है। इस मामले में सभासद प्रतिनिधि समेत 12 लोगों को हिरासत में लिया गया है। पुलिस अधीक्षक विनोद कुमार मिश्र ने बुधवार को बताया कि हाटा थाना क्षेत्र का एक वीडियो सोशल मीडिया पर वायरल हो रहा है। इसमें एक लड़के और लड़की को मुंह काला करके उन्हें जूते-चप्पलों की माला पहनाकर गांव में घुमाते हुए दिखाया गया है। उन्होंने बताया कि पुलिस ने मामले का संज्ञान लेते हुए एक सभासद के प्रतिनिधि समेत 12 लोगों को हिरासत में लिया गया है। पुलिस उनसे पूछताछ कर रही है। दोषियों के खिलाफ सख्त कार्रवाई की जाएगी।बरेली में चार करोड़ रुपये की स्मैक के साथ दो गिरफ्तारबरेली जिले के इज्जतनगर क्षेत्र में पुलिस ने बुधवार को दो तस्करों को पकड़कर उनके कब्जे से चार करोड़ रुपये मूल्य की स्मैक बरामद की। वरिष्ठ पुलिस अधीक्षक शैलेश कुमार पांडेय ने बताया कि इज्जतनगर पुलिस ने रहपुरा मार्ग पर दो लोगों को संदेह के आधार पर रोककर उनकी तलाशी ली। इस दौरान उनके कब्जे से चार किलोग्राम स्मैक बरामद की गयी। उन्होंने बताया कि बरामद स्मैक की अंतरराष्ट्रीय बाजार में कीमत करीब चार करोड़ रुपये बतायी जाती है। पकड़े गये तस्कर गुलाम नबी और आसिम इस स्मैक को दिल्ली ले जाने की फिराक में थे। पांडेय ने बताया कि गिरफ्तार तस्करों से गहन पूछताछ की जा रही है।